লালমনিরহাট, ১০ জুলাই (শীর্ষ নিউজ ডটকম): বিএনপির স্থায়ী কমিটির সদস্য ও সাবেক সেনাপ্রধান লে. জেনারেল মাহবুবুর রহমান বলেছেন, সরকার একতরফাভাবে সংবিধান পরিবর্তন করে দেশে একদলীয় শাসন ব্যবস্থা বাকশাল কায়েম করতে চায়। কিন্তু দেশবাসী কঠোর আন্দোলনের মাধ্যমে তাদের সে স্বপ্ন সফল হতে দেবে না। শনিবার রাতে লালমনিরহাট জেলা বিএনপি আয়োজিত বিক্ষোভ সমাবেশে প্রধান অতিথির বক্তব্যে  তিনি এসব কথা বলেন।  জেলা কমিটির সভাপতি সাবেক উপমন্ত্রী ও বিএনপির কেন্দ্রীয় কমিটির গ্রাম সরকার বিষয়ক সম্পাদক অধ্যক্ষ আসাদুল হাবিব দুলুর সভাপতিত্বে সমাবেশে বিশেষ অতিথি হিসেবে বক্তব্য রাখেন জাতীয় নির্বাহি কমিটির সহ-তথ্য ও গবেষণা বিষয়ক সম্পাদক হাবিবুর রহমান হাবিব। এ সময় অন্যান্যের মধ্যে বক্তব্য রাখেন জেলা বিএনপির সিনিয়র সহ-সভাপতি ও সাবেক এমপি সালেহ উদ্দিন আহম্মেদ হেলাল, সাধারণ সম্পাদক হাফিজুর রহমান বাবলা, যুগ্ম-সাধারণ সম্পাদক এডভোকেট ফজলুল হক সরকার, সদর উপজেলা বিএনপির সাধারণ সম্পাদক একেএম মমিনুল হক,  জেলা যুবদলের সভাপতি আফজাল হোসেন, সাধারণ সম্পাদক আব্দুল হালিম প্রমুখ।  বিক্ষোভ সমাবেশে বিরোধীদলীয় চিপ হুইপকে নির্যাতনের ঘটনায় তীব্র নিন্দা জানানো হয় ।  (শীর্ষ নিউজ ডটকম/প্রতিনিধি/সাখা/রাজ/১২.৫০ ঘ.)